
AVIZ
asupra propunerii legislative privind autorizarea şi efectuarea transportului în regim de taxi


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind autorizarea şi efectuarea transportului în regim de taxi, trimisă cu adresa nr. PL.X- 717 din 3 octombrie 2006 şi înregistrată sub nr. 31/1138 din  4.10.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 21 septembrie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege în şedinţa din  10 octombrie 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 513/10.04.2006 precum şi Punctul de vedere al Guvernului cu nr. 1518 din 16.05.2006 care precizează că nu susţine adoptarea prezentei iniţiative.
În urma dezbaterilor, membrii comisiei, constatînd că pe ordinea de zi se mai află o propunere cu acelaşi obiect, adoptată de de Senat, la care iniţiatorii prezentei iniţiative pot veni cu amendamente, au hotărât, cu 9 voturi pentru, 4 împotrivă şi 2 abţineri, avizarea negativă a propunerii legislative.


În raport de obiectul şi conţinutul său normativ, proiectul de lege face parte din categoria legilor ordinare.
                   PREŞEDINTE,                      SECRETAR,
                    Sergiu Andon                        George Băeşu

